Diari Oficial de la Generalitat Valenciana


Sumari del DOGV 8851, del 07-07-2020 (2020/4651)

Notificació de la sentència dictada en el procediment de divorci contenciós número 970/2018.
--------------------------------------------------------------------------------------------

### Dades del document

Número de DOGV
:   8851

Data del DOGV
:   07-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4651


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment de divorci contenciós número 970/2018. [2020/4651]  
Procediment: família. Divorci contenciós [DIC] - 000970/5164-UO.  
  
En aquest procediment de divorci seguit a instàncies d'Ana María Giménez Bleisa contra Martín Iván Suárez Pérez s'ha dictat una sentència que té el tenor literal següent:  
  
«Sentència número 93/2020  
Massamagrell, 17 de juny de 2020  
Carola Soria Piquer, jutgessa del Jutjat de Primera Instància i Instrucció número 1 de Massamagrell i partit, he vist aquestes actuacions de judici de divorci contenciós seguides en aquest jutjat amb el número 970/2018, a instàncies d'Ana María Giménez Bleisa, representada per la procuradora Ana Rausell Donderis, sota la direcció lletrada de Juan Ignacio Nohales Taurines, contra Martín Iván Suárez Pérez, en situació legal de rebel·lia processal, amb la intervenció del Ministeri Fiscal, d'acord amb els següents  
Dispositiva  
Estime la demanda interposada a instàncies d'Ana María Giménez Bleisa, representada per la procuradora Ana Rausell Donderis, contra Martín Iván Suárez Pérez, en situació legal de rebel·lia processal i, en conseqüència, declare dissolt per divorci el matrimoni format per Ana María Giménez Bleisa i Martín Iván Suárez Pérez, amb els efectes legals inherents a aquesta declaració.  
Dispose l'establiment de les següents mesures:  
1. Atribució a la mare de l'exercici exclusiu de la pàtria potestat sobre el fill comú, mantenint-ne compartida la titularitat entre els dos progenitors;  
2. Atribució a la mare de la guarda i custòdia sobre el fill menor;  
3. Manteniment en suspens del règim de comunicació i estada del progenitor amb el seu fill, sense perjudici del seu dret a sol·licitar-lo en cas de tornar a Espanya;  
4. Establiment d'una pensió alimentària a càrrec del progenitor no custodi de 180 euros mensuals, que s'abonaran en el compte corrent que designe la mare dins dels cinc primers dies de cada mes. Aquesta pensió s'actualitzarà anualment de conformitat amb l'IPC;  
  
5. Les despeses extraordinàries s'abonaran a mitges entre els dos progenitors.  
No és procedent condemnar a costes cap de les parts.  
Una vegada siga ferma aquesta resolució, comuniqueu-la a l'encarregat del registre civil on conste inscrit el matrimoni dels subjectes d'aquest plet.  
Contra aquesta resolució es pot interposar un recurs d'apel·lació, en el termini de 20 dies des que haja sigut notificada, i del qual coneixerà, si és el cas, l'Audiència Provincial de València.  
Aquesta és la meua sentència, que, jutjant definitivament en primera instància, pronuncie, mane i signe.»  
  
Publicació. La sentència anterior ha sigut llegida i publicada el dia de la seua data per la magistrada jutgessa que la subscriu, mentre celebrava audiència pública; en done fe.  
I atés que aquest demandat, Martín Iván Suárez Pérez, està en parador ignorat, expedisc aquest edicte a fi que li servisca de notificació en la forma deguda.  
  
Massamagrell, 17 de juny de 2020. La lletrada de l'Administració de justícia: Patricia Menéndez de la Cruz.